คำสั่งสำนักงานคณะกรรมการอาหารและยา ที่ 99/2549 เรื่อง การรายงานการผลิต นำเข้าและขายผลิตภัณฑ์ประเภทฟอกสีฟันไม่รวมถึงผลิตภัณฑ์ยาสีฟันและน้ำยาบ้วนปาก

คำสั่งสำนักงานคณะกรรมการอาหารและยา
คำสั่งสำนักงานคณะกรรมการอาหารและยา
ที่ ๙๙/๒๕๔๙
เรื่อง
การรายงานการผลิต นำเข้าและขายผลิตภัณฑ์ประเภทฟอกสีฟัน
ไม่รวมถึงผลิตภัณฑ์ยาสีฟันและน้ำยาบ้วนปาก
 

โดยเหตุที่ประกาศกระทรวงสาธารณสุข (ฉบับที่ ๓๘) พ.ศ.
๒๕๔๘ ออกตามความในพระราชบัญญัติเครื่องสำอาง พ.ศ. ๒๕๓๕ เรื่อง กำหนดเครื่องสำอางควบคุมพิเศษ
ประกาศให้ผลิตภัณฑ์ฟอกสีฟัน เป็นเครื่องสำอางควบคุมพิเศษ และรายละเอียดในบัญชีท้ายประกาศฉบับนี้ได้ระบุเงื่อนไขว่าการใช้ผลิตภัณฑ์
ประเภทฟอกสีฟันไม่รวมถึงผลิตภัณฑ์ยาสีฟันและน้ำยาบ้วนปากที่มีปริมาณสารคำนวณในรูปไฮโดนเจน
เพอร์ออกไซด์มากกว่า ๓.๖ - ๓๕% ให้ใช้โดยทันตแพทย์เท่านั้น และผู้ผลิตหรือผู้นำเข้าต้องรายงานรายละเอียดของการผลิต
หรือนำเข้าและการจำหน่ายต่อสำนักงานคณะกรรมการอาหารและยา เพื่อคุ้มครองความปลอดภัยของผู้ใช้และเป็นการกำกับดูแลเครื่องสำอางดังกล่าว

อาศัยอำนาจตามมาตรา ๒๖ แห่งพระราชบัญญัติเครื่องสำอาง
พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๕ มาตรา ๓๙ มาตรา ๔๘ และมาตรา ๕๐ ของรัฐธรรมนูญแห่งราชอาณาจักรไทย
บัญญัติให้กระทำได้ โดยอาศัยอำนาจตามบทบัญญัติแห่งกฎหมาย เลขาธิการคณะกรรมการอาหารและยาจึงมีคำสั่งให้ผู้ผลิตหรือผู้นำเข้าเพื่อขายซึ่งเครื่องสำอางดังกล่าวข้างต้นจัดทำรายงานการจำหน่ายตามแบบ
รยฟ. ๑ ท้ายคำสั่งนี้ ปีละ ๒ ครั้ง ทุกสิ้นเดือนมิถุนายน และธันวาคม โดยยื่นต่อสำนักงานคณะกรรมการอาหารและยาทราบ
ภายในวันที่ ๑๕ ของเดือนถัดไป ผู้ที่ไม่ปฏิบัติตามคำสั่งของเลขาธิการคณะกรรมการอาหารและยามีโทษตามมาตรา
๕๔ ต้องระวางโทษจำคุกไม่เกิน ๑ เดือน หรือปรับไม่เกินหนึ่งหมื่นบาท หรือทั้งจำทั้งปรับ

ทั้งนี้ ให้คำสั่งมีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]


สั่ง
ณ วันที่ ๑๔ กุมภาพันธ์ พ.ศ. ๒๕๔๙
วัฒนา
อัครเอกฒาลิน
ผู้อำนวยการสำนักควบคุมเครื่องสำอางและวัตถุอันตราย
รักษาราชการแทนรองเลขาธิการ
ปฏิบัติราชการแทนเลขาธิการคณะกรรมการอาหารและยา
[เอกสารแนบท้าย]

๑.
แบบรายงานการผลิต/นำเข้า/จำหน่าย ผลิตภัณฑ์ฟอกสีฟัน(ทุกสิ้นเดือนมิถุนายน,
ธันวาคม) (แบบรยฟ.1)

(ดูข้อมูลจากภาพกฎหมาย)

























นันทนา/ผู้จัดทำ
๒๐ เมษายน ๒๕๔๙

[๑]
ราชกิจจานุเบกษา เล่ม ๑๒๓/ตอนพิเศษ ๕๒ ง/หน้า ๘๒/๑๒ เมษายน ๒๕๔๙